

Številka: 900-1/22-51

Datum: 11.8.2025

**Z A P I S N I K**

28. redne seje Sveta Krajevne skupnosti Solkan, ki je bila v četrtek, 7. avgusta 2025, v Domu KS Solkan, Trg J. Srebrniča 7, s pričetkom ob 19.00 uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Boštjan Koršič, Branko Belingar, Vidojka Harej, Dejan Makarovič, David Podgornik, Andrejka Prijon, Emil Bašin, Jernej Vidmar Bašin

Neopravičeno odsoten: Vasja Medvešček

Seji je prisostvoval tudi član Mestnega sveta Mestne občine Nova Gorica Alan Pertovt.

**D n e v n i r e d :**

**1. Rezultati 3. korespondenčne seje z dne 23.6.2025**

**2. Prometna ureditev  Cesta IX. korpusa**

**3. Solkanski praznik 2025**

**4. Razno**

**Ad1**

Predsednica seznani člane z rezultati in sklepi 3. korespondenčne seje:

* svetniki so z desetimi glasovi potrdili zapisnik 27. redne seje z dne 13.5.2025
* svetniki so z enim vzdržanim glasom in z devetimi za sprejeli sklep, da se glede najemnika teniških igrišč spelje postopek za prekinitev pogodbe in objavo nove namere

**Ad2**

Jernej Vidmar Bašin seznani prisotne s peticijo krajanov proti postavitvi radarjev na cesti IX. korpusa, ki jo je tudi predal Krajevni skupnosti na vpogled. Glede na to, da so svetniki v preteklem tednu prisostvovali sestanku z županom in direktorjem občinske uprave na temo postavljenih radarjev in ostale infrastrukture, so bili enotnega mnenja, da je potrebno skozi Solkan promet umiriti in ga preusmeriti. Po cesti IX. korpusa bodo začeli urejati odvodnjavanje ter krožišče na odseku v Brda. Svetniki so si bili enotni, da bodo že dela na infrastrukturi promet preusmerila. Svetniki so bili tudi mnenja, da so namesto radarjev lahko tudi drugi načini za umirjanje prometa (ležeče ovire, dodatna signalizacija itd) . Svetniki so glasovali na dve postavljeni vprašanji in sicer:

* ali se cona 30/km na uro ohrani: svetniki so soglasno prejeli, da se cona ohrani.
* ali so za postavitve radarjev: 1 za, 4 proti, 5 vzdržanih.

Svetniki so sprejeli naslednji

**SKLEP:** Cona 30 km na uro se ohrani. Glede na rezultat glasovanja za postavitev radarjev, se Mestni občini Nova Gorica predlaga, da ustrezne službe pripravijo novo študijo o drugih možnostih umiritve prometa na cesti IX. korpusa.

**Ad3**

Vidojka je svetnikom predstavila program, ki ga za Solkanski praznik pripravlja Osnovna šola Solkan. Poleg programa na praznični dan, bodo v okviru Solkanskega praznika 2025 nastopili še Kotalkarski klub Perla ter društvo Most iz Ajdovščine z igrico ZELENI FANTEK za otroke. O datumih nastopov nas bodo izvajalci obvestili naknadno.

Tajništvo je pripravilo seznam odgovornih oseb za posamezna področja pri pripravi na Solkanski praznik 2025 in jih bo ob tem obvestilo.

Tomaž je predlagal oglaševanje tudi preko Mestnih storitev.

Svetniki soglasno sprejmejo

**SKLEP:**  Uradni del prireditve se začne ob 19.00 uri, na Mestne storitve se pošlje naročilnico za oglaševanje na njihovih panojih.

Krajevna skupnost Solkan do seje ni prejela nobenega predloga za priznanja Krajevne skupnosti, ki jih vsako leto podeljuje na prireditvi zaslužnim posameznikom, društvom in podobno. Svetniki predlagajo, da bi letos priznanje podelili Kajak klubu Soške elektrarne ter plaketo Kulturnemu društvu Štmaver ob 20 letnici skupnega sodelovanja. Branko pripravi predlog podelitve.

**Ad4**

* Tomaž predstavi predlog g. Leona Kralja ureditev tematske poti na Sveto Goro. Tomaž predlaga, da bi to ureditev prevzelo Turistično društvo Solkan. Branko potrdi ta predlog, ker je Turistično društvo pripravljeno sprejeti to nalogo, saj bi Turistično društvo to pot bi vzdrževalo. Branko bo stopil v kontakt z g. Leonom Kraljem.
* Iz Mestne občine Nova Gorica smo dobili predlog, da bi razsvetljavo na igrišču pri OŠ Solkan, ki je bila sprejeta iz participativnega proračuna in je znesek presegel omejeno vsoto, del financirala Krajevna skupnost iz naslova investicij. Razpisni pogoji prijave na participativni proračun so bili vsem znani, prijavitelji so vedeli pod kakšnimi pogoji in omejitvijo kandidirajo, Mestna občina Nova Gorica pa je izbrala investicije. Krajevna skupnost ima v planu investicije in jih bo porabila po svojem planu.
* Svetniki sprejmejo

**SKLEP:** Krajevna skupnost Solkan nima sredstev za sofinanciranje navedenega projekta.

* Društvo SLOGA je zaprosilo za najem kotalkališča za druženje za dne 11.10.2025 za cel dan do 02.00 naslednjega dne. Svetniki sprejmejo

**SKLEP:** Društvu se odgovori, da se kotalkališče daje v najem samo do 22.00 ure, da mora biti kotalkališče po uporabi očiščeno in pospravljeno.

* Krajanka je na Krajevno skupnost Solkan naslovila problematiko glede pokopališča, eko otokov in pločnika. Glede pokopališča bo stanje preverila Komisija za pokopališče in bo predlog krajanke predala oskrbniku. Glede eko otokov in problematike pločnikov bo Krajevna skupnost obvestila Mestno občino Nova Gorica, saj ima koncesionarje za urejanje navedenih površin.
* Krajanka je Krajevno skupnost obvestila o zapuščenem vozilu na cesti XXX. divizije. Svetniki sprejmejo

**SKLEP:** Na redarsko službo se pošlje obvestilo o zapuščenem vozilu.

* Stanovalci IX. korpusa so na Krajevno skupnost poslali predlog za namestitev ogledal, saj imajo zelo oteženo vključevanje v promet. Svetniki sprejmejo

**SKLEP**: David Podgornik sestavi dopis z natančnimi hišnimi številkami, kjer je otežen izvoz na cesto in se na Mestno občino Nova Gorica pošlje predlog za namestitev ogledal.

* Glede postavitve pokritega igrišča za padel v ŠC Žogica je Krajevna skupnost od pravne službe Mestne občine Nova Gorica prejela odgovor na vprašanje glede prekinitve najemne pogodbe z najemnikom teniških igrišč, ki bi navedeno igrišče postavil. Vezano na odgovor pravne službe svetniki sprejmejo

**SKLEP:** Krajevna skupnost Solkan ima z družbo SENG podpisano Pogodbo o ustanovitvi stavbne pravice, zato predlagajo, da se trenutni najemnik teniških igrišč za postavitev pokritega igrišča pogovori z družbo SENG, ki je lastnik zemljišča. Krajevna skupnost postavitev igrišča podpira. Tomaž se bo dogovoril za sestanek z družbo SENG o nadaljnjem sodelovanju.

* Tajništvo KS Solkan obvesti svetnike o zavrnjenih položnicah za plačilo letošnjih grobnin. Problem nastane, če se najemnik pogodbe preseli in Krajevno skupnost o tem ne obvesti. Na grobove, katerih položnice so prišle zavrnjene, se zalepi ploščice z obvestilom naj se zglasijo na Krajevni skupnosti.
* Tomaž predlaga, da se v bodoče svetniki med seboj obvestijo o dopustih oziroma odsotnostih.

Od prejšnje seje so bile izdane naslednje naročilnice:


* NASE d.o.o.: pogostitev ob razstavi študentov Gratz
* MISTI.CA d.o.o.- nastop na Solkanskem prazniku
* ŽELVA d.o.o. – 2 x košnja v ŠC Žogica
* FEROVAR d.o.o.- izdelava kovinskega podesta, atrija in inox podaljška na pokopališču
* ŽELVA d.o.o. – ureditev okolice strelišča v Solkanu
* LUKA PAVLIN s.p. – prevod spletne strani v angl. in ital.
* AVANT.SI d.o.o. –sprememba napisa na spletni strani

Seja je bila zaključena ob 21.20

Po zvočnem zapisu zapisala:

Vilma Ninin

Predsednica Sveta KS Solkan



Ksenija Brumat

